|  |
| --- |
| TilBorgmesterenKommunaldirektørenLøn- og personalechefen |

# Regulering af tjenestemandspensioner pr. 1. oktober 2022

Regulering af tjenestemandspensioner mv. pr. 1. oktober 2022.

**Sagen**

Regulering af tjenestemandspen­sion og efterindtægt af tjenestemandspension pr. 1. oktober 2022.

På baggrund af de mellem KL og Forhandlingsfællesskabet aftalte justeringer af lønninger m.v. reguleres tjeneste­mandspensioner, herunder opsatte pensioner og efterindtægt af tjeneste­mandspensioner, jf. pensionsregulativets § 24.

Ved det såkaldte løntrinsprojekt blev alle tjenestemænd oprykket et løntrin pr. 1. april 2005, mens tjenestemænd, der allerede var pensioneret den 1. april 2005, ikke fik et ekstra løntrin. Som følge heraf har der siden 1. april 2005 været en opde­ling af reguleringen af tjenestemandspensioner i før og fra 1. april 2005.

**A. REGULERING AF TJENESTEMANDSPENSIONER M.V.**

1. **Tjenestemænd, der er fratrådt med pension før den 1. april 2005**

Dette afsnit vedrører tjenestemænd,

* Der er fratrådt deres tjenestemandsstilling senest pr. 31. marts 2005, og
* har fået udbetalt tjenestemandspension første gang senest den 1. april 2005.

**1 a)Den pensionsgivende grundsats**

Pensionen beregnes på grundlag af den pensionsgivende grundsats pr. 1. oktober 2022.

Den pensionsgivende grundsats pr. 1. oktober 2022 fremgår af **bilag 1.**

**1 b) Procentregulering**

Procentreguleringen af tjenestemandspensioner og efterindtægt af tjeneste­mandspensioner, der er udbetalt første gang senest den 1. april 2005, udgør pr. 1. oktober 2022: 53,0788%

Udviklingen i procentreguleringen siden 31. marts 2003 af den pensionsgivende årsløn for tjenestemænd fremgår af **bilag 4**.

**1 c) Den pensionsgivende løn**

Den pensionsgivende løn inkl. procentregulering pr. 1. oktober 2022 fremgår af **bilag 1**.

1. **Tjenestemænd, der er fratrådt med pension den 1. april 2005 eller senere**

Dette afsnit vedrører tjenestemænd, som

* har fået et højere løntrin pr. 1. april 2005 i kraft af løntrinsprojektet, og
* er fratrådt deres tjenestemandsstilling med ret til pension den 1. april 2005 eller senere, og
* får udbetalt tjenestemandspension første gang tidligst den 1. maj 2005.

**2 a) Den pensionsgivende grundsats**

Pensionen beregnes på grundlag af den pensionsgivende grundsats pr. 1. oktober 2022.

Den pensionsgivende grundsats pr. 1. oktober 2022 fremgår af **bilag 2.**

**2 b) Procentregulering**

Procentreguleringen udgør pr. 1. oktober 2022: 50,8201 %.

Udviklingen i procentreguleringen siden 31. marts 2003 af den pensionsgivende årsløn for tjenestemænd fremgår af **bilag 5.**

**2 c) Pensionsgivende lønninger**

Den pensionsgivende løn inkl. procentregulering pr. 1. oktober 2022 fremgår af **bilag 2.**

1. **Regulering af førtidstillæg (UFP-tillæg)**

Førtidstillægget benævnes fremover UFP-tillæg. UFP står for ”Under Folkepensions alder”.

Procentregulering af UFP-tillægget udgør pr. 1. oktober 2022: 53,0788%.

Størrelsen af UFP-tillægget inkl. procentregulering pr. 1. oktober 2022 fremgår af **bilag 3.**

**4. Regulering af børnepension**

|  |  |
| --- | --- |
| **PENSIONSTYPE** | **BELØB PR.** 1. oktober 2022 (Kr. pr. år) |
| Børnepension | 35.667,36 |
| Børnepension til forældreløst barn | 71.487,79 |
| Børnepensionstillæg | 18.828,69 |

**B. BEREGNING AF PENSIONER**

En tjenestemandspension beregnes ved 37 års pensionsalder som 57 % af den pensionsgivende løn på det løntrin, som den pågældende er indplaceret på ved pensionerin­gen.

På nogle løntrin ydes ved de højeste pensionsaldre et fast kronetillæg, der aftrappes med kr. 200,00 om året fra og med 1. april 2002 og 1. april hvert af de herefter følgende år frem til 2021, jf. pensionsregulativets § 6, stk. 2. og tillige Administrativ Information nr. 2022 af 21. marts 2002 om aftrap­ning af tillæg i henhold til pensionsregulativets § 6, stk. 2, som ligeledes er opta­get under KL-nr. 23.04.

**C. BEREGNING OG REGULERING AF OPSAT PENSION TIL UDBETALING**

**1)Tjenestemænd, der er fratrådt med ret til opsat pension den 1. ja­nuar 2002 eller senere**

Den opsatte pension skal beregnes som egenpension efter pensionsregulati­vets kapitel 2, der påbegyndes udbetalt på samme tidspunkt. Vedrørende regulering henvises til pkt. A 1) for så vidt angår tjenestemænd, der er fra­trådt med ret til opsat pension før 1. april 2005 og til pkt. A 2) for så vidt angår tjenestemænd, der er fratrådt eller fratræder med ret til opsat pension den 1. april 2005 eller senere.

**2)Tjenestemænd, der er fratrådt med ret til opsat pension i perioden 1. januar 1997 - 31. december 2001 og hvor udbetalingen af den op­satte pension er sket 1. februar 2002 og senere**

Denopsatte pension skal beregnes som en egenpension efter pensionsregulativets kapitel 2, der påbegyndes udbetalt på samme tidspunkt.

Vedrørende regulering henvises til pkt. A 1).

**3) Tjenestemænd, der er fratrådt med ret til opsat pension i perioden 1. januar 1997 - 31. december 2001 og hvor udbetalingen af den op­satte pension er sket senest 1. januar 2002**

Der foretages en sammenlignende beregning pr. 31. december 1996. Den opsatte pension ydes med de relevante sjettedele af personlige tillæg og ud­skudte stigninger.

Vedrørende regulering henvises til pkt. A 1).

Vedrørende sammenlignende beregning henvises til Pensionsregulativet for kommunale tjenestemænd med kommentarer (2014).

**4)Tjenestemænd, der er fratrådt med ret til opsat pension i perioden 1. oktober 1985 – 31. december 1996**

Der foretages en sammenlignende beregning pr. 1. januar 1994. Den opsatte pension ydes med fuldt personligt tillæg og udskudte stigninger.

Vedrørende regulering henvises til pkt. A 1).

Vedrørende sammenlignende beregning henvises Pensionsregulativet for kommunale tjenestemænd med kommentarer (2014).

**5) Tjenestemænd, der er fratrådt med ret til opsat pension i perioden 1. juli 1969 - 30. september 1985**

Der foretages en sammenlignende beregning pr. 1. januar 1994. Den opsatte pension ydes med fuldt personligt tillæg og udskudte stigninger.

Ved udbe­taling reduceres pensionen med et fast ureguleret kronebeløb, der udgør forskellen mellem bruttopensionen pr. 31. marts 1986 og bruttopensionen på afskedstidspunktet. Hvis der yderligere er reduktion af pensionen - fx et førtidspensionsfradrag – nedsættes det faste kronebeløb tilsvarende.

Vedrørende regulering henvises til pkt. A 1).

Vedrørende sammenlignende beregning henvises til Pensionsregulativet for kommunale tjenestemænd med kommentarer (2014).

**D.** **AFTRAPNING AF TILLÆG I HENHOLD TIL PENSIONSREGULATIVETS § 6, STK. 2**

Tillæg i henhold til pensionsregulativets § 6, stk. 2 aftrappes hver 1. april med kr. 200,00 årligt. Tillægget er senest aftrappet pr. 1. april 2020 med yderligere 200,00 kr. Pr. 1. april 2021 var kronetillægget fuldt aftrappet.

Ved­rørende aftrapning af kronetillægget henvises i øvrigt til KL’s Administra­tive Information nr. 2022 af 21. marts 2002 om aftrapning af tillæg i hen­hold til pensionsregulativets § 6, stk. 2.

Opsatte pensioner, som er beskrevet oven for i pkt. C 3), C 4) og C5), er omfattet af overgangsordningerne i pensionsregulativets § 33 – 35 og er derfor ikke omfattet af aftrapningen af tillæg i henhold til pensionsregulati­vets § 6, stk. 2. Opsatte pensioner, som beskrevet i punkterne C 1) og C 2), aftrappes.

**E. OPSATTE ÆGTEFÆLLEPENSIONER OG OPSATTE BØRNEPENSIONER**

Opsatte ægtefællepensioner og opsatte børnepensioner reguleres som anført oven for under pkt. A), B), C) og D).

**F. UNDERSTØTTELSER**

Særlige af Kommunernes Lønningsnævn godkendte personlige understøt­telser, der oprindeligt er fastsat med et grundbeløb forhøjet med 70 % + 414,9 %, reguleres 1. oktober 2022 med 53,0788%.

**G. TJENESTEMÆND i FOLKESKOLEN** **(Den lukkede gruppe)**

For lærere i den lukkede gruppe beregnes tjenestemandspensionen (i hen­hold til Finansministeriets cirkulære nr. 163 af 4. oktober 1993, kapitel 4.2) efter det statslige pensionssystem og på grundlag af det statslige løntrin, der ligger nærmest den pensionsgivende løn, som på pensioneringstidspunktet gælder for den pågældende tjenestemand i det kommunale lønsystem, dvs. at afrunding kan ske i såvel opadgående som nedadgående retning. Reguleringsprocenten for disse pensioner er den statslige reguleringsprocent, der pr. 1. oktober 2022 udgør 50,4850% (1/10 1997-niveau). Der henvises i øvrigt til [www.medst.dk](http://www.medst.dk).

**H. REGULERING AF BORGMESTERPENSIONER M.V.**

Egen og ægtefælle-/enkepension til sognerådsformænd og borgmestre procentreguleres efter den for tjenestemænd i staten gældende sats. Reguleringsprocenten for disse pensioner er den statslige reguleringsprocent, der pr. 1. oktober 2022 udgør 50,4850% (1/10 1997-niveau). Der henvises i øvrigt til [www.medst.dk](http://www.medst.dk).

**Hvis du vil vide mere**

**PENSIONSTABELLER M.V.**

Kommuneinformation A/S ([www.kommuneforlaget.dk](http://www.kommuneforlaget.dk)) udgiver publika­tionen ”Tjenestemandspensioner i kommuner - Satser pr. 1. oktober 2022” med tabeloversigter, der viser pensionsbeløbene pr. 1. oktober 2022 for pensioner, der er kommet til udbetaling første gang efter udløbet af overgangsperioden 1. januar 1994 til 1. januar 2002, jf. ovenfor under pkt. B.

For så vidt angår pensionsbeløb, der reguleres som statstjenestemandspen­sioner, henvises til Medarbejder og Kompetencestyrelsens hjemmeside [www.medst.dk](http://www.medst.dk). Pensionstabeller for det statslige område (med den statslige reguleringsprocent) kan ses på [www.medst.dk](http://www.medst.dk) og kan købes hos Rosendahl - Schultz Grafisk A/S, Herstedvang 10, 2620 Albertslund tlf.: 43632300.

KMD og SD er orienteret om ovennævnte regulering af tjenestemandspen­sioner pr. 1. oktober 2022.

**Kontaktperson i KL**

Eventuelle spørgsmål vedrørende denne information kan rettes til chefkonsu­lent Søren Johannessen tlf.: 33 70 36 98 eller chefkonsulent Lotte Bryde tlf.: 33 70 37 23.